ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶክተር ያቆብ ተወልደ፡ "ሃገራዊ ኣግልግሎት ንበይኑ ጠንቒ ስደት ክኸውን ኣይክእልን'ዩ" 4 ነሓሰ 2019 ምንጪ ስእሊ, DOCTOR YACOB TEWELDE መግለጺ ስእሊ, ዶክተር ያቆብ ተወልደ ዶክተር ያቆብ ተወልደ ኣብ ኣስመራ ተወሊዱ ዓብዩ። ኣብ ዩኒቨርስቲ ኣስመራ ቀዳማይ ዲግሪ ተማሂሩ፡ ንኻልኣይ ዲግሪ ናብ ሕቡራት መንግስታት ኣመሪካ ኣቕኒዑ ሳይኮሎጂን ስታስቲክስን ኣጽኒዑ። ቀጺሉ ብሳይኮሎጂ ብማዕረግ ዶክትሬት ድሕሪ ምምራቑ፡ ኣብ ዩኒቨርስቲ ፔንሲልቭንያ ኣመሪካ፡ ኣማኻሪ ስነ ኣእምሮ ኮይኑ ይሰርሕ ኣሎ። ዶክተር ያቆብ፡ ኣብቲ ዩኒቨርስቲ ከም ኣማኻሪ ኮይኑ ብምስራሕ፡ ኣብ ዝተፈላለያ ሃገራት እናኸደ ድማ፡ ስነ ኣእምሮኣዊ ጸገማት ንዘጓነፎም ስደተኛታት ሞያዊ ኣስተምህሮ ይህብ። ዶክተር ያቆብ፡ ምስ ቢቢሲ ትግርኛ ቃለ መሕተት ገይሩ'ሎ። ቢቢሲ ፦ ስደት ዘኸትሎ ስነ እእምሮኣዊ ነውጺ ብዝብል መጽናዕቲ ኣካይድካ ነይርካ'ሞ ውጽኢት መጽናዕትካ ከመይ ነይሩ?
